****

**Årsplan**

**For Langenes SFO**

**2025-26**

**INNHOLD**

[Vår SFO 3](#_Toc95812939)

[Presentasjon av SFO 3](#_Toc95812940)

[Formålet med SFO 3](#_Toc95812941)

[SFO skal legge til rette for lek, kultur- og fritidsaktiviteter med utgangspunkt i alder, funksjonsnivå og interesser hos barna, og gi omsorg og tilsyn. 3](#_Toc95812942)

[Rammeverket for kvalitet og mestring 4](#_Toc95812943)

[Verdigrunnlag 4](#_Toc95812944)

[Barndommens egenverdi 5](#_Toc95812945)

[Trygghet, omsorg og trivsel 5](#_Toc95812946)

[Mangfold og inkludering 5](#_Toc95812947)

[Skaperglede, engasjement og utforskertrang 5](#_Toc95812948)

[Demokrati og fellesskap 5](#_Toc95812949)

[Bærekraftig utvikling 5](#_Toc95812950)

[Innhold i SFO 6](#_Toc95812951)

[Lek 6](#_Toc95812952)

[Kultur 6](#_Toc95812953)

[Fysisk aktivitet og bevegelsesglede 6](#_Toc95812954)

[Mat og måltidsglede 7](#_Toc95812955)

[Inkluderingsarbeid i SFO 7](#_Toc95812956)

[Samarbeid i SFO 7](#_Toc95812957)

[Overganger 7](#_Toc95812958)

[Kvalitetsutvikling 8](#_Toc95812959)

#

# Vår SFO

Denne årsplanen skal gi et innblikk i hvordan SFO vil jobbe i det neste året og hva vi synes er viktig å ha fokus på i vårt arbeid for at barna skal trives og utvikle seg. Årsplanen bygger på Rammeplan for SFO, som er gjeldende fra august 2021.

## Presentasjon av SFO

*Velkommen til Langenes SFO*

*Vi holder til i lokaler ved siden av 1.klasse, elevene bruker de faste garderobeplassene sine hele dagen og elvene spiser på sine faste plasser/klasserom under måltid. Våre åpningstider er kl. 07.30-16.30 hver dag.*

*I år har vi rett over 100 elever som går på SFO, fra 1-5 klasse.*

*Disse jobber i SFO gjennom uken:*

*Inger Katrine – fagarbeider – hver dag*

*Daniel – fagarbeider – hver dag*

*Helene – fagarbeider – hver dag (går snart ut i fødselspermisjon)*

*Elise – fagarbeider – hver dag*

*Wenche – assistent – 3 dager*

*Birgitte – miljøterapeut – hver dag*

*Pernille – fagarbeider – hver dag*

*Åshild – fagarbeider – 2 dager*

*Katinka – førskolelærer – 4 dager*

*Giedre – fagarbeider – hver dag*

*Beate – fagarbeider – hver dag*

*Hedda – fagarbeider – hver dag*

*I tillegg til SFO leder – Janne Merethe Ravnberg*

*Alle fagarbeidere ved skolen jobber i utgangspunktet i skolens ferier i varierende grad etter stillingsprosent.*

*I skolens ferier er det særskilt påmelding til ferie SFO, bestillingsskjema sendes ut digitalt i Visma som foresatte må svare på. Vi bemanner etter antall påmeldte.*

*SFO har 5 planleggingsdager gjennom året, 28.juli, 11.og 13.august, 7.november og 2.januar.*



*Besøksadresse: Langenesveien 230, 4643 Søgne.*

*Telefon SFO: 46 91 50 48
Postadresse: Langenes skole, Kristiansand Kommune, PB 4, 4685 Nodeland.*

*Email:* *janne.merethe.ravnberg@kristiansand.kommune.no*

## Formålet med SFO

SFO bygger sin praksis på grunnleggende verdier som er felles i barnehagens og skolens formålsparagrafer. Dette skal formidles og praktiseres, i innhold og arbeid.

SFO er barnas fritid, og er noe annet enn barnehage og skole.

## SFO skal legge til rette for lek, kultur- og fritidsaktiviteter med utgangspunkt i alder, funksjonsnivå og interesser hos barna, og gi omsorg og tilsyn.

# Rammeverket for kvalitet og mestring

Rammeverket for kvalitet og mestring er en operasjonalisering av Kristiansand kommunes strategiplan for oppvekst. Rammeverket skal legge føringer for alt arbeid i barn og familie, barnehager og skole. Det gir tydelig retning gjennom formålet, *«Alle barn og unge skal oppleve at de er inkludert i fellesskapet».*Det sier noe om hva som skal prege møtet mellom mennesker, om *relasjoner*, *forventninge*r og *deltakelse.*Videre peker det på tre fokusområder i oppvekst, *livsmestring*, *inkluderende fellesskap* og *læring og utvikling.* Den ytterste sirkelen peker på prinsipper som skal ligge til grunn for arbeidet i en lærende organisasjon, som barnehagen er. *Lærende fellesskap*, *Verdier i praksis*, *Tydelig retning* og *Fokusert innsats.*Hele rammeverket finner du her:
[Strategiplan for Oppvekst - Rammeverk for kvalitet og mestring (extend.no)](https://kristiansand.extend.no/export/nyekristiansand/rammeverk/docs/doc_4080/index.html?f)



## Verdigrunnlag

Kjerneverdiene i rammeverket er:

|  |
| --- |
| * Likeverd
* Medvirkning
* Anerkjennelse
 |

 Alle barn og unge:

|  |
| --- |
| * har en absolutt verdi
* vil når de kan
* finner mening og deltar
* har noe å tilføre fellesskapet
 |

SFO skal bidra til å danne et godt grunnlag for livslang læring og aktiv deltakelse for barna i et demokratisk samfunn. Å møte barn behov for omsorg, trygghet, tilhørighet, annerkjennelse og sikre at barna får ta del i og medvirke i fellesskapet er viktige verdier som skal gjenspeiles i SFO.

### Barndommens egenverdi

Barndom skal ikke bare være en forberedelse til voksenliv, den har også en absolutt egenverdi, og det skal gis rom for god tid til lek og aktivitet, som både bidrar til utvikling og er verdifullt i øyeblikket. Hensynet til barns beste skal alltid ivaretas.

Våre tanker:

* + *Barns medvirkning*
	+ *En god barndom preget av trivsel, vennskap og lek er fundamentalt grunnlag for at barn skal få en lykkelig oppvekst.*
	+ *Lek – hos oss setter vi den fri leken høyt. Det er viktig å ta vare på barnas fritid, og det er i den frie leken barna utvikler viktige sosiale, emosjonelle og intellektuelle ferdigheter*
	+ *Foreldresamarbeid*

### Trygghet, omsorg og trivsel

SFO skal møte barnas behov for trygghet, omsorg og trivsel. Alle barn skal møtes som enkeltindivid, i forhold til egne behov, «*omsorg er en forutsetning for barns trygghet og trivsel og for utvikling av empati».* Rammeplanen, s.7.

Hos oss på Langenes er vi delt opp i aldersbestemte grupper i starten av dagen med faste voksne på gruppen. Dette er ofte voksne som har vært sammen med de gjennom skolen dagen. Etter måltid tilbyr vi aktivitet ut ifra barnas interesser og på tvers av alder. I tillegg er det lagt opp til at alle kan delta uavhengig av særskilte tilrettelegginger. Barna kan selv velge om de har lyst til å delta, mange velger det samme som vennene sine.

Rød tråd – i Kristiansand kommune har alle barnehagene felles overgangsobjekt/aktivitet kalt «overgangssekken», slik at noe er kjent for alle barn, uavhengig av hvilken barnehage de kommer fra og skole/SFO de kommer til.

Vi har også faste besøksdager hver vår og barnehagene kan også låne gymsal i skolens ferier etter avtale med SFO.

### Mangfold og inkludering

Mangfold er en ressurs, og alle barn skal oppleve tilhørighet i det sosiale fellesskapet. Gjennom å anerkjenne barnas ulikheter, forskjellige utgangspunkt, og unike erfaringer, skaper vi raushet og inkluderende fellesskap.

* + *Samtaler med barna,*
	+ *viktig å inkludere alle i leken – ikke lov å si nei hvis noen spør om å være med, men kommer man i etterkant må man følge de reglene som allerede er satt i leken hvis man skal være med.*
	+ *Markerer FN dagen med mat fra forskjellige land eller en aktivitet.*
	+ *Legger til rette aktiviteter/leker hvor alle kan delta uansett bakgrunn*
	+ *Vi anerkjenner barnas ulikheter, bakgrunn og erfaringer. Dette kan være forskjellige familie konstellasjoner, funksjonsnedsettelse, religion og etnisitet*
	+ *Tar hensyn til ulike kulturer, slik at barna opplever stolthet og glede over egen bakgrunn*
	+ *Skolen heiser regnbueflagget*

### Skaperglede, engasjement og utforskertrang

Barn er naturlig nysgjerrige, engasjerte og fulle av utforskertrang. Ved å ta utgangspunkt i barnas interesser og utgangspunkt, skal SFO gi en god ramme for lek, utvikling og læring.

* + *Vi på Langenes SFO har ulike materiale tilgjengelig/synlig slik at barna selv kan bruke fantasien/kreativiteten i det daglige, uten at alt er voksenstyrt.*
	+ *Lar barna få utfolde seg med ulike materiale,*
	+ *bruker ulike rom*
	+ *støtter opp om barnas undring – gir rom for utforskning*
	+ *vi endrer ofte på innemiljøet – lager lekesoner, alt etter hva som rører seg i barnegruppen*
	+ *stort varierende uteområde, men skogen som nærmeste nabo*
	+ *I begynnelsen av nytt skoleår observerer og undersøker vi barnas interesser*

### Demokrati og fellesskap

Det er viktig at barna støttes i å få si sin mening, og delta i meningsutveksling. Barna må gis anledning til å håndtere uenighet, og komme fram til løsninger sammen. Medvirkning og deltakelse må sees i forhold til barnas alder og modenhet.

*Medbestemmelse – komme frem sammen med barna om en felles forståelse om hvordan vi ønsker SFO skal være.*

*Øve seg på kunsten og samhandle, vil være en tidlig innføring i hvordan de senere i livet kan delta i en demokratisk kultur og ha en forventning til hverandre om å bli møtt med verdier som anti diskriminering, likestilling og likeverd.*

### Bærekraftig utvikling

SFO skal støtte opp om verdier, handlinger og holdninger som er bærekraftige. *«SFO skal støtte barna i å utvikle naturglede og i å ta vare på seg selv, hverandre og naturen»,* Rammeplanen s.9.

*Vi bruker nærmiljøet vårt aktivt når vi er ute og går på tur. Vi er så heldige og har det flotte turområdet rett utenfor døra. Med skog, fjell og sjø. Dette bruker vi til å fiske etter krabber, samle skjell i ulike former og farger, hinderløype. Rollelek i skogen og hyttebygging. Området består av mye variert terreng som er bra både for grovmotorikken, fin motorikk og gode opplevelser. Vi tar i bruk ting fra naturen inn i formingsaktiviteter.*

*Vi har vært med på et prosjekt gjennom Geitmyra matkultursenter – næringsrik mat på SFO. Her hadde vi fokus på bærekraftige matvarer, redusere matsvinn og bli gode på kildesortering, gjenbruk av både mat og materiale. Vi har tatt med oss god erfaring fra prosjektet og videreført det på vår egen måte tilpasset vår SFO. Skolen er godkjent som miljøfyrtårn.*

*Tar vare på naturen og nærmiljøet rundt oss ved jevnlig dele inn i grupper og plukke søppel og samtaler med barna om hvorfor og hvordan.*

*Gi barna sunne matvaner og rutiner og hva kroppen har godt av, fremmer psykisk og fysisk helse.*

## Innhold i SFO

SFO er barnas fritid, og det skal legges vekt på at barna selv kan velge lek og aktivitet. *«SFO skal legge til rette for lek, kultur og fritidsaktiviteter som er tilpasset barn i ulik alder og med forskjellig funksjonsnivå»* Rammeplanen, s.13. Det skal tas hensyn til enkeltbarn, men legges til rette for gode fellesskap, og barna skal oppleve at deres innspill er betydningsfulle.

*Organiserte aktivitetene er planlagt ut ifra barnas interesser og årshjul. Selv om vi har organisert aktivitet, kan barna selv velge om de vil delta på aktiviteten, noe som er viktig for å ivareta fritiden deres og barnas medvirkning til SFO hverdagen. En dag i uken har vi en fast utedag – hvor alle er ute, inne har vi cafe hvor barna kommer inn og «bestiller» bord for å spise. Her må alle delta. Denne dagen leker barna på tvers og de voksne er fordelt på ulike uteområder.*

*Vi har delt opp SFO i 3 grupper etter trinn/alder, hovedsakelig frem til høstferie. På disse gruppene er det faste voksne som planlegger innholdet for sin gruppe.*

*Vi har Årshjul hvor vi jobber med ulike tema måned til måned. Innhold vil variere fra trinn til trinn.*

### Lek

Leken skal ha en sentral plass på SFO, og barna skal oppleve et miljø som støtter opp om deres lyst og muligheter til å leke.

*Det er viktig å ivareta den frie leken. Den er en viktig del av utviklingen av barnets sosiale kompetanse. Leken har mange uttrykksformer og kan føre til forståelse og vennskap på tvers av alder, språklig og kulturelle ulikheter.*

*På vår SFO ser vi at mange foretrekker den frie leken. Dette er noe vi synes er viktig å gi de tid og rom til, for å ivareta fritiden deres. Vi ser at her utvikles det mange gode relasjoner og barn med felles interesser finner hverandre som naturlig ikke leker med hverandre ellers. Vi prøver å la barna leke uforstyrret, men under tilsyn. Det å være en aktiv voksen, er like mye å være tilstede rundt barna, høre hva som gjør leken god eller andre ting som å være fysisk med. Noen ganger må vi voksne gå inn og veilede. Vi prøver så godt vi kan å bli med i leken hvis barna spør og VIL ha oss med.*

*Alle skal ha noen å leke med, her ser vi at noen ganger er det til det beste for alle barna at en voksen organiserer leken og sørger for at alle blir inkludert.*

### Kultur

SFO skal legge til rette for at barna får anledning til å delta i kulturaktiviteter og få allsidige kunst og kulturopplevelser. Drama, musikk og andre skapende uttrykk skal ha en naturlig plass i SFO.

*Vi tilbyr daglig alt fra tegning, klipp og lim, perling, maling, fotball, felles leker, dans, sang og musikk. Noen syns det er gøy å lage teater. Vi bruker skolens spesialrom når de er ledige. Disse aktivitetene er viktige for barnas sosiale ferdigheter og relasjonsbygging.*

*Presentere det kulturelle mangfoldet som SFO elevene representerer.*

*SFO sine aktiviteter følger årstidene og høytidene med aktiviteter som er inspirert av dette.*

*Høytider og tradisjoner*

*Nytt fra høstferie i år - Visedag i ferie SFO– presentere sin egen kultur?*

### Fysisk aktivitet og bevegelsesglede

SFO skal legge til rette for allsidig bevegelsesglede og daglig fysisk aktivitet, ute og inne.

*Vi legger til rette for mye fysisk aktivitet og lek, fordi vi vet at det fremmer barns helse og læring. Og vi ser at dette er noe barna liker og har glede av. Vi har et stort uteområde med variert terreng og lekeapparater, her kan alle uansett funksjonsnivå boltre seg. Hver dag kan barna velge utelek hvis de ønsker, men vi har alltid en liten luftetur ut på ettermiddagen, for hvis de er bare inne i løpet av en dag, så blir konsentrasjonen dårligere og leken og aktiviteter blir preget av dette. Blir mye støy og uro.*

*Vi bruker gymsal minst to-tre ganger i uken, da er det ofte frilek de velger – her lager de hinderløyper, bygger hytter, kaster ball osv.*

*Fast Utedag – onsdager*

*Musikk og dans*

*Ballspill, hoppe tau, sykling og felles leker ute.*

### Mat og måltidsglede

SFO skal legge til rette for daglige måltider, innenfor en ramme som legger til rette for matglede, en følelse av fellesskap og gode vaner.

*Vi serverer et mellommåltid hver dag, måltidet skal være et næringsrikt påfyll før barna skal hjem. Måltidet består av varme/kalde retter. Det serveres vann til alle måltid, ekstra lettmelk noen ganger. Saft blir servert ved spesielle anledninger. Vi har satt av 20-30 minutter til måltidet, avhengig av hva som serveres. Før og etter måltidet må alle vaske hender og etter måltidet rydder alle sin kopp og tallerken tilbake på trallen og restemat kastes i kildesorteringen.*

*Vi serverer grønnsaksstaver 3 dager i uken, barna serverer ved støtte av en voksen på sin gruppe.*

*Vi jobber for at måltidet skal være en sosial arena med gode samtaler, matglede for alle og få gode holdninger til mat og matvarer. Øver på å gi hverandre matro. Hos oss spiser barna trinnvis. Noen ganger er det barna selv som bestemmer aktivitet under måltid. Oppfordrer barna til å smake på noe de ikke har spist før.*

*I forbindelse ved ulike tema, høytid osv. baker vi sammen med barna og planlegges slik at alle kan delta på sin måte.*

## Inkluderingsarbeid i SFO

Formålet i Rammeverket er *«alle barn og unge skal oppleve at de er inkludert i fellesskapet».* SFO skal bidra til at alle barn finner seg til rette, uansett utgangspunkt og interesser. Det skal være naturlig rom for mangfold og forskjellighet, og alle barn skal få delta likeverdig i lek og aktiviteter.

*Slik arbeider vi med inkludering på vår SFO:*

* + *varme og grensesettende voksne*
	+ *når vi ser noen barn som faller litt utenfor, tar vi hensyn til dets enkelte behov*
	+ *tilbyr/legger til rette for aktivitet/lek som alle kan delta på, uansett funksjonsnivå – de skal ha like muligheter*
	+ *møter barna der de er på følelser, se de og vise respekt*
	+ *vi jobber for å forebygge og håndtere mobbing og utenforskap – nulltoleranse.*

*Vi har valgt følgende punkt for refleksjon over egen praksis i forhold til inkluderingsarbeid i SFO*

* + *trivsel og at alle har det bra*
	+ *ser hver enkelt*
	+ *lekemiljøet inne*
	+ *aktive voksne*

## Samarbeid i SFO

SFO skal legge til rette for et godt foreldresamarbeid, med god informasjon og dialog til barns beste. Ved behov skal SFO inkluderes i samarbeid med aktuelle virksomheter og tjenester, det kan være helsestasjon, PP-tjenesten, fastlegen og barnevernet. Samarbeid med aktuelle tjenester skal bidra til å gi barnet et godt, helhetlig tilbud.

## Overganger

SFO har en sentral rolle i samarbeidet om overganger fra barnehage til SFO og skole. Det er viktig for barn å bli kjent med SFO, både det fysiske miljøet og personalet før skolestart. Ofte begynner barna på SFO før skolestart, og de skal ha en trygg oppstart. SFO jobber i henhold til kommunens plan for overganger, “Rød tråd”
[Overganger for barn i barnehage og elever i grunnskolen - en plan for samarbeid og sammenheng (extend.no)](https://kristiansand.extend.no/export/nyekristiansand/barnehagegrunnskole/docs/doc_5626/index.html?f)

*Kommunen har laget et årshjul som beskriver hva som skal skje, hvem som har ansvar for å kalle inn til møter gjennom et år. Her deltar både skole og SFO.*

* *Vi har faste overgangsmøter med de ulike barnehagene, både rundt enkeltbarn og hele gruppen.*
* *Foreldremøter*
* *Omvisning på skole/SFO*
* *besøksdag*
* *Førskolebarna låner klasserom og gymsal på våren.*
* *Førskolebarna låner klasserom, SFO og gymsal*
* *overgangssekk*

## Kvalitetsutvikling

Personalet i SFO skal kontinuerlig arbeide med å forbedre egen praksis. Gjennom felles refleksjon og fagutvikling, jobber vi med kompetanseheving for å utvikle kvaliteten i tilbudet. De SFO ansatte utgjør et lærende felleskap, som gjennom evaluering av praksis kan finne områder for utvikling, og bedre praksis.

Gjennom systematisk planlegging og evaluering av innhold og arbeidsmåter utvikles kvaliteten i virksomheten.